ཕྱི་ཟླ་༩་ཚེས་༡༡་འདི་ཨ་རིའི་རྒྱལ་ཡོངས་སུ་༢༠༠༡་གི་ཕྱི་ཟླ་༩་ཚེས་༡༡་ཉིན་འཇིགས་སྐུལ་རིང་ལུགས་པ་ཚོས་ཨ་མི་རི་ཀར་གཏོར་རྒོལ་བྱས་ནས་ལོ་༡༧་འཁོར་པའི་དུས་དྲན་ཡིན་ཞིང་།ལོ་༡༧་སྔོན་གྱི་ཕྱི་ཟླ་༩་ཚེས་༡༡་གི་སྔ་དྲོར་འཇིགས་སྐུལ་རིང་ལུགས་པ་ཚོས་འགྲུལ་སྐྱེལ་གནམ་གྲུ་ཁག་ཅིག་བཙན་འཕྲོག་བྱས་ནས་ནེའུ་ཡོག་གྲོང་ཁྱེར་གྱི་འཛམ་གླིང་ཚོང་དོན་ལྟེ་གནས་ཁང་ཆེན་གཉིས་དང་རྒྱལ་ས་ཝ་ཤིང་ཊོན་གྱི་ཨ་རིའི་རྒྱལ་སྲུང་ལྷན་ཁང་ལ་རྡུང་ག་བརྒྱབ་ནས་མི་༣༠༠༠་ཡས་མས་ཤིག་བསད།འགྲུལ་སྐྱེལ་གནམ་གྲུ་གཞན་ཞིག་ཨ་མི་རི་ཀའི་ཕན་སིལ་ཝྭེ་ཎི་ཡ་མངའ་སྡེའི་ས་སྟོང་ཞིག་ཏུ་བརྡབས་ཏེ་འགྲུལ་པ་ཡོད་ཚད་བསད་པའི་ཆེས་ཐབས་རྡུགས་ཀྱི་དོན་རྐྱེན་ཞིག་བྱུང་བ་རེད།གཟའ་མིག་དམར་ཉིན་ཨ་མི་རི་ཀ་བ་ཚོས་སྤྱི་ཚོགས་ལ་དང་བླངས་སྲི་ཞུ་སྒྲུབ་པ་དང་དྲན་རྟེན་གསར་པ་བཞེངས།མར་མེའི་མཆོད་འབུལ་སོགས་ཀྱི་བྱེད་སྒོ་སྤེལ་ནས་ལོ་༡༧་སྔོན་གྱི་༩་པའི་༡༡་གི་གཏོར་རྒོལ་དུས་སུ་འཆི་སྐྱོན་བྱུང་བའི་འདས་པོ་རྣམས་ལ་རྗེས་དྲན་བྱེད་ཀྱི་ཡོད་ཅིང་།ནེའུ་ཡོག་གྲོང་ཁྱེར་གྱི་འཛམ་གླིང་ཚོང་དོན་ལྟེ་གནས་ཁང་ཆེན་གཉིས་ཀྱི་ཤུལ་དེར་འདས་པོ་རྣམས་ཀྱི་ཕ་མ་དང་བཟའ་ཟླ་བུ་ཕྲུགགཉེན་ཚན་སོགས་འདུས་ནས་མེ་ཏོག་གི་མཆོད་པ་ཕུལ་བ་དང་འདས་པོ་རྣམས་ཀྱི་མིང་གཞུང་རྡོ་བརྐོས་བརྒྱབ་པར་ལག་པ་འཆང་བ།༩་པའི་༡༡་གི་འགྲེམ་སྟོན་ཁང་དུ་འདས་པོ་རྣམས་ཀྱི་གྱོན་གོས་ལྷག་ལུས་དང་ཁང་པའི་ལྕགས་གདུང་ཆག་རོ་རྣམས་ལ་བལྟས་ནས་དུས་དྲན་སྲུང་བརྩི་ཞུས་འདུག